1. **клас 18 уч. седмица – Домашна работа**

 **Литература**

1. *Моля прочетете откъсa, озаглавен „Каин и Авел” от „Битие” на Стария завет на стр.103 в учебника по Литература. - Помислете, защо Бог наказва Каин толкова строго – защото е извършил убийство или защото му е дал шанс да разбере какво е сторил и Каин е покзал, че не се разкайва за стореното?*

 **Български език**

1. *Моля прочетете и запомнете.*

**Залог на глагола**

Залогът е граматична категория, която изразява **отношението на глаголното лице към действието**, изразявано чрез глагола. **Глаголно лице** се нарича **човек, предмет или явление**, които са свързани с *действието – или го извършват или го получават.*

Когато глаголното лице **извършва действието** и играе ролята на подлог в изречението тогава определяме **деятелен залог.** В деятелен залог глаголите, с които се изразява действието са в основната си форма. *Вятърът отвори вратата. Детето най – сетне си обу обувките и си облече якето. Учениците предадоха домашните си работи навреме. Медиите светкавично разпространили добрата новина. Пощите доставят пратки до всички краища на света. По - голямата част от учениците решават тази задача. Органите на реда ме информираха за промените вече.*

Когато глаголното лице е **получател на действието, но играе ролята на подлог в изречението,** тогава го определяме в **страдателен залог**. Формата на глаголите, с които се изразява действието в страдателен залог се образуват от глагола ***съм*** в съответното време *(съм, си, е, сме, сте, са, бях, беше, бяхме, бяхте, бяха, бил, била, било, били)* и ***миналото страдателно причастие*** от съответния глагол, носещ значението/назоваващ действието *(чупи – счупен, разбирам – разбран, пиша – написан, чета – прочетен, пека – изпечен, уча – научен, виждам – видян, загрявам – загрят, чувам – чут, пея – изпят)*. *Вратата* ***беше отворена*** *от вятъра. Обувките най – сетне* ***бяха обути*** *и якето* ***беше облечено*** *от детето. Домашните работи* ***бяха предадени*** *навреме от учениците. Добрата новина* ***била*** *светкавично* ***разпространена*** *от медиите. Пратки* ***са доставяни*** *до всички краища на света от пощите. Тази задача* ***е решавана*** *от по – голямата част от учениците. Аз вече* ***съм информиран*** *за промените от органите на реда.*

1. *Mоля, направете упражнения 4 и 5 на стр. 60 и упр. 8 на стр. 61 от Работните листове по Български език.*